# விக்கிப்பீடியா:ஆலமரத்தடி/தொகுப்பு100


## தெலுங்கு விக்கிப்பீடியா குறித்த ஒரு பத்திரிகை செய்தி
படிக்க: Telugu Wikipedia struggles to stay afloat--மா. செல்வசிவகுருநாதன் (பேச்சு) 04:19, 28 சூலை 2014 (UTC)  
:சிவகுரு, முக்கியமான ஒரு விசயத்தைப் பகிர்ந்ததற்கு நன்றி. அண்மைய சில மாதங்களாக பல்வேறு இந்திய விக்கிப்பீடிக்களின் பங்களிப்புகளும் வீழ்ந்து வருகின்றன. இதைப் பற்றிய என் கருத்துகளை இங்கு பகிர்ந்துள்ளேன். ஓரளவு தாக்குபிடித்து நிற்பது தமிழும் வங்காள மொழியும் தான். என்ன சிக்கல்?  
:விக்கிப்பீடியா தவிர்த்த திட்டங்களில் கவனத்தைப் பகிர்கிறார்கள். மலையாள விக்கிப்பீடியாவின் தேக்கத்துக்கு ஈடாக அவர்களின் விக்கி மூலத்தின் வளர்ச்சி இருக்கிறது. நமக்கு ஏற்கவே மதுரைத் திட்டம் போன்ற திட்டங்கள் இருந்ததால் இத்தகைய உழைப்புச் சிதறல்கள் குறைவாக இருந்தன.  
:சில சிறிய விக்கிப்பீடியாக்கள் அடிக்கடி நிகழ்ச்சிகள், பரப்புரைகள் நடத்துவது அவர்கள் உழைப்பைக் கோரக்கூடும். நாம் எப்போதாவது தான் இது போல் செய்கிறோம். பரப்புரைகளையும் பலரும் பொறுப்பெடுத்துச் செய்கிறோம் என்பதால் இதுவும் நமக்குப் பொருந்தாது.  
:பல மொழிகளிலும் முதல் தலைமுறைப் பங்களிப்பாளர்களே தொடர்ந்து பங்களித்து களைத்து ஓய்ந்து விட்டார்கள். தமிழில் 2010 வரை ஒரு தலைமுறை. அதற்குப் பிறகு இரண்டாம் தலைமுறை. தற்போது தமிழிலும் ஒரு தேக்க நிலை இருக்கிறது (ஒவ்வொரு மாதமும் பங்களிப்போம் எண்ணிக்கை 250 என்ற அளவிலேயே ஊசலாடிக் கொண்டிருக்கிறது. தமிழ்விக்கி10 சமயத்தில் 370 வரை சென்றோம்). புதிதாக பல பங்களிப்பாளர்களை ஈர்க்கவும் அவர்களை பண்பட்ட பங்களிப்பாளர்களாக மாற்றுவதற்கும் என்ன செய்யலாம், செய்யக்கூடாது என்பதை இனங்கண்டு செயற்பட வேண்டும். 2010க்குப் பிறகு சோடாபாட்டில் பல பங்களிப்பாளர்களுக்கு உதவி மெருகேற்றினார். தற்போது அது போல் இன்னும் ஒரு சிலராவது இருந்தால் அடுத்த நிலைக்கு முன்னகர முடியும். --இரவி (பேச்சு) 16:57, 29 சூலை 2014 (UTC)  
:: --மா. செல்வசிவகுருநாதன் (பேச்சு) 03:18, 31 சூலை 2014 (UTC)  
::: அண்மைக் காலங்களில் தமிழ் விக்கியின் பல்வேறு தர அளவீடுகள் வீழ்ச்சி கண்டிருப்பது உண்மையே. 2013 நவம்பர் மாதத்துக்குப் பின்னர் ஒரு தேக்க நிலை உள்ளது. கடந்த ஏப்ரலில் ஒரு தற்காலிக ஏற்றம் ஏற்பட்டுப் பின்னர் மீண்டும் இறங்கிவிட்டது. இந்த நிலை பற்றி ஆராய்ந்து நிலைமையை மேம்படுத்துவதற்கான நடவடிக்கைகளை எடுக்க வேண்டும். பல பயனர்கள் முனைப்பாக இயங்கிக்கொண்டுதான் இருக்கிறார்கள். பழைய விக்கித் தலைமுறையினரும் முற்றாகக் களைத்து ஒதுங்கிவிட்டார்கள் என்று சொல்வதற்கு இல்லை. சிறீ, இரவி போன்றோர் இன்னும் முழு வீச்சுடன் இயங்குகின்றனர். வேகம் சற்றுக் குறைந்திருந்தாலும் நானும் இன்னும் ஓயவில்லை. சுந்தர், நற்கீரன், செல்வா, போன்றோரும் பக்கத்திலே இருக்கின்றனர். இரண்டாம் விக்கித் தலைமுறைப் பயனர்கள் பலர் முதல் தலைமுறையினர் பலரைவிட முனைப்பாகவே இயங்குகின்றனர். மூன்றாம் தலைமுறையை வலுவானதாக உருவாக்குவதற்கான நடவடிக்கைகள் தேவை. விக்கிக்குப் பங்களிப்பதில் பயனர்களுக்குக் கிடைக்கும் முதன்மையான பயன்கள் மற்றப் பயனர்களுடைய அங்கீகாரமும், இச்செயற்பாடுகளினூடே கிடைக்கக்கூடிய மகிழ்ச்சியுமே. இதை வலுப்படுத்துவதற்கான சூழல் உருவாக்கப்பட வேண்டியது அவசியம். இதற்கு, அடிக்கடி நிகழும் வாக்குவாதங்களைக் குறைத்துக்கொள்ள வேண்டும், பராமரிப்பு வேலைகளின்போது பிற பயனர்களுக்குக் குறிப்பாகப் புதியவர்களுக்குச் சலிப்பை உண்டாக்கும் வகையில் கடுமையாக நடப்பதையும், இறுக்கமான போக்குகளைக் கடைப்பிடிப்பதையும் குறைத்துக்கொண்டு எல்லோரையும் அரவணைத்துச் செல்லும் போக்கை வளர்க்க வேண்டும். அத்துடன், எல்லாத் தலைமுறைகளைச் சேர்ந்தோரிடையேயும், புரிந்துணர்வை மேம்படுத்துவதற்கும், நட்பு ரீதியான ஒத்துழைப்பை வளர்ப்பதற்கும் முயற்சி மேற்கொள்ள வேண்டியதும் அவசியம். இது குறித்து விரிவான கலந்துரையாடல் ஒன்று தேவை. வேண்டுமானால் பயனர்களிடையே ஒரு கருத்தறியும் survey ஒன்றை நடத்திக் கருத்துக்களை அறிந்து அதன் அடிப்படையில் நடவடிக்கைகளை எடுக்கலாம். --- மயூரநாதன் (பேச்சு) 21:13, 1 ஆகத்து 2014 (UTC)  

::மிக்க! --மா. செல்வசிவகுருநாதன் (பேச்சு) 03:32, 2 ஆகத்து 2014 (UTC)  
::--<strong><span> ** mohamed ijazz**</span></strong><sup><span>(பேச்சு) </span></sup> 05:01, 2 ஆகத்து 2014 (UTC)  

:::முதல் தலைமுறையினர் களைத்து விட்டார்கள் என்பது மற்ற பல விக்கிப்பீடியாக்களைக் குறித்தே சொன்னேன். தமிழ் விக்கிப்பீடியாவில் அப்படி நிகழவில்லை என்பது நமது பலங்களில் ஒன்று. இதற்கு எல்லா வேலையையும் ஒருவரே அல்லது ஒரு சிலரே இழுத்துப் போட்டுச் செய்யாமல், தேவைப்படும் போது ஓய்வுகள் எடுத்துத் திரும்புவதும் உதவி இருக்கிறது. தொடர் பங்களிப்புகளைக் கூட்டுதல், புதிய பங்களிப்பாளர்களை மெருகேற்றுதல், இணக்கச் சூழலைப் பேணுதல் முதலியவற்றுக்கான முயற்சிகளை வரவேற்கிறேன். தரம் பேணும் உரையாடல்களைத் தனிப்பட இட்டுச் செல்லாமல் இருந்தால் போதுமானது. இதற்குத் தேவையான இடங்களில் விக்கிச் சமூகம் தலையிட வேண்டும். அது நெடுநாள் பயனராக இருந்தாலும் சரி, புதியவராக இருந்தாலும் சரி :) பட்டும் படாமல் பொத்தாம் பொதுவாக அறிவுரை கூறுவதும் ஒதுங்கி இருப்பதுமே பல வேளைகளில் உரையாடல்களைச் சிக்கலாக்கி விடுகிறது. --இரவி (பேச்சு) 05:26, 2 ஆகத்து 2014 (UTC)  

## திகதியும் எண்களும்
தமிழில் திகதிகளை எழுதுகையில் *8 செப்டம்பர் 1943* என்றோ *செப்டம்பர் 8, 1943* என்றோ எழுதுவது தமிழ் முறைக்கு ஒவ்வாதது. தமிழ் முறையில் எழுதுகையில் **1943 செப்தெம்பர் 8** என்றவாறு எழுதுவதே சரியானது. ஆண்டு, மாதம், திகதி என்ற ஒழுங்கில் இடம் பெற வேண்டும். அத்துடன் 8 ல் என்றோ 8 ம் என்றோ 8 ன் என்றோ எழுதுவதும் தவறு. ஏனெனில் பகுபதங்களின் பகுதி, விகுதி, இடைநிலை, சந்தி, சாரியை, விகாரம் போன்ற எவ்வுறுப்பும் மெய்யெழுத்தில் தொடங்காத அதே வேளை (ஐ, ஆல், கு, இன், அது, கண் என்பன போன்ற) வேற்றுமை உருபு எதுவும் மெய்யெழுத்தில் தொடங்குவதுமில்லை. எனவே, அவ்வாறான இடங்களில் 8 இல், 8 ஆம், 8 இன் என்றவாறு எழுதுவதே முறை. எனவே, இதற்கு மாறான வடிவங்களில் எழுதுவோர் தமது எழுத்து நடையைத் திருத்திக் கொள்ள வேண்டும்.--பாஹிம் (பேச்சு) 05:17, 2 ஆகத்து 2014 (UTC)  
:தொடர்ந்து இங்கு உரையாட வேண்டுகிறேன்.--இரவி (பேச்சு) 05:21, 2 ஆகத்து 2014 (UTC)  

## வருங்கால நிருவாகிகள்
வருங்காலத்தில் நிருவாகப் பொறுப்பு ஏற்கக் கூடியவர்களை இனங்கண்டு ஊக்கம் அளிக்க, வழிகாட்ட விக்கிப்பீடியா:நிருவாகிகள் பட்டியல்/பரிந்துரைகள் பக்கத்தைப் பயன்படுத்த வேண்டுகிறேன்.--இரவி (பேச்சு) 09:56, 2 ஆகத்து 2014 (UTC)  

## பத்தாண்டுகளைக் கடந்த பங்களிப்புகள்
மயூரநாதனும் சுந்தரும் பத்தாண்டுகளைக் கடந்து தமிழ் விக்கிப்பீடியாவுக்குப் பங்களித்து வருகிறார்கள். இது தொடர்பாக சுந்தர் முகநூலில் எழுதிய குறிப்பு முக்கியமானது. அனைவரும் தங்கள் வாழ்த்துகளை இருவரின் பேச்சுப் பக்கங்களில் தெரிவிக்க வேண்டுகிறேன். இது போல் 1, 2, 5, 8 என்று ஒவ்வொரு ஆண்டும் பங்களிப்புகளை நிறைவு செய்தவர்களுக்கான பதக்கங்களை வரும் நாட்களில் பகிர்ந்து கொள்வோம் :) --இரவி (பேச்சு) 09:56, 2 ஆகத்து 2014 (UTC)  
::மகிழ்ச்சி!! இருவருக்கும் என் வாழ்த்துகள்! :) முன்னோடிகளாக இருந்து வழிகாட்டியமைக்கு நன்றி! -தமிழ்க்குரிசில் (பேச்சு) 10:32, 2 ஆகத்து 2014 (UTC)  
::நன்றி இரவி. அந்த முகநூல் குறிப்புகூட பொதுவான தமிழ்ப்பணிகளைப்பற்றி அமைந்துவிட்டது. அத்தனைக்கும் தமிழ் விக்கிப்பீடியாதான் அடிப்படை. இங்கு நான் பெற்ற அனுபவங்களையும் உடன்பழகிய அனைத்து விக்கிநண்பர்களையும் பற்றி எழுதி முடியாது. நான் பெயரையோ, நிகழ்வையோ குறிப்பிடாவிட்டாலும் உங்கள் ஒவ்வொருவரையும் நினைத்துக்கொள்கிறேன் என்றுமட்டும் கூறிக்கொள்கிறேன். இனி சற்றேனும் பங்களிக்கத்தொடங்குகிறேன். :) -- சுந்தர் <sup>\பேச்சு</sup> 10:45, 2 ஆகத்து 2014 (UTC)  

## கலைக்களஞ்சியத் தலைப்புகள்
ஏற்கனவே, முக்கியமான 10,000 தலைப்புகளை இனங்கண்டு கட்டுரைகளை உருவாக்கியது போல் தமிழ்ச் சூழலில் வெளியாகியுள்ள முக்கிய கலைக்களஞ்சியங்களில் உள்ள தலைப்புகளையும் இனங்கண்டு கட்டுரைகளை உருவாக்கினால் நன்றாக இருக்கும். இதன் மூலம் தமிழ் விக்கிப்பீடியா ஒரு இலட்சம் கட்டுரைகள் மைல்கல்லை அடையும் போது, பல அடிப்படையான தலைப்புகளிலும் கட்டுரைகளைக் கொண்டிருக்கும். அண்மையில் தமிழ் வளர்ச்சிக் கழகம் கொடையளித்த வாழ்வியல் களஞ்சியம், குழந்தைகள் களஞ்சியம் முதலியன தமிழ் இணையக் கல்விக்கழக இணையத்தளத்தில் உள்ளன. அங்கிருந்து தலைப்புகளை எடுத்து இடலாம். நான் விகடன் வெளியிட்ட பிரிட்டானிகளா தகவல் களஞ்சியத்தில் இருந்து தலைப்புகளைச் சேகரிக்கத் தொடங்கியுள்ளேன். இந்நூல் உள்ளோர் இப்பணியில் இணைந்து உதவிடுமாறு வேண்டுகிறேன். நன்றி.--இரவி (பேச்சு) 05:04, 8 ஆகத்து 2014 (UTC)  

## பிற்காலப் பாண்டியர்கள்

விக்கிபிடியாவில் உள்ள பிற்காலப் பாண்டி மன்னர்களின் ஆட்சிக் காலத்தில் சர்ச்சை உள்ளது.  
1. சர்ச்சை-முதலாம் மாறவர்மன் சுந்தரபாண்டியன் கட்டுரையில் முதலாம் மாறவர்மன் சுந்தரபாண்டியன் 1216 முதல் 1239 வரை ஆட்சி புரிந்தாக உள்ளது.கட்டுரையின் தகவல் சட்டதில் கி.பி. 1216-1238 வரை ஆட்சி புரிந்தாக உள்ளது.கட்டுரைக்கான கட்டுரைக்கான மேற்கோள்களை ஆராயும் போது தமிழக அரசால் நிறுவப் பெற்ற தமிழ் இணையப் பல்கலைக்கழகம் வெளியிட்ட அறிவிப்பின்படி முதலாம் மாறவர்மன் சுந்தரபாண்டியன் (கி.பி. 1216-1238)வரை ஆட்சி புரிந்தாக உள்ளது. இந்த பல்கலைக்கழகம் வெளியிட்ட இன்னொரு அறிவிப்பின்படி (கி.பி. 1216 - 1244) வரை ஆட்சி புரிந்தாக உள்ளது.
1. சர்ச்சை-இரண்டாம் சடையவர்மன் குலசேகரன் இந்த கட்டுரையில் இரண்டாம் சடையவர்மன் குலசேகரன் கி.பி. 1238 முதல் 1250 வரை ஆட்சி புரிந்தாக உள்ளது.தமிழக அரசால் நிறுவப் பெற்ற தமிழ் இணையப் பல்கலைக்கழகம் வெளியிட்ட அறிவிப்பின்படி பாண்டி மன்னனான இரண்டாம் சடையவர்மன் குலசேகரன் (கி்.பி. 1237 - 1266) வரை ஆட்சி புரிந்தாக உள்ளது.இந்த பல்கலைக்கழகம் வெளியிட்ட இன்னொரு அறிவிப்பின்படி கி.பி. 1238 ஆட்சிக்கு வந்தான் என்று உள்ளது .
1. சர்ச்சை-இரண்டாம் மாறவர்மன் சுந்தரபாண்டியன் இந்த கட்டுரையில் இரண்டாம் மாறவர்மன் சுந்தரபாண்டியன் கி.பி. 1239 முதல் 1251 வரை ஆட்சி புரிந்தாக உள்ளது..தமிழக அரசால் நிறுவப் பெற்ற தமிழ் இணையப் பல்கலைக்கழகம் வெளியிட்ட ஒரு அறிவிப்பின்படி (கி.பி. 1238 - 1255)வரை ஆட்சி புரிந்தாக உள்ளது.
1. சர்ச்சை-இரண்டாம் சடையவர்மன் வீரபாண்டியன் இந்த கட்டுரையில் இரண்டாம் சடையவர்மன் வீரபாண்டியன் கி.பி. 1251 முதல் 1281 வரை தமிழ் இணையப் பல்கலைக்கழகம் வெளியிட்ட ஒரு அறிவிப்பின்படி (கி.பி. 1254 - 1265) ஆட்சி புரிந்தாக உள்ளது.
இது போன்ற இன்னும் பல வரலாறு கட்டுரைகளில் தமிழ் விக்கிபிடியாவில் உள்ளன.--<strong><span> ** mohamed ijazz**</span></strong><sup><span>(பேச்சு) </span></sup> 08:07, 8 ஆகத்து 2014 (UTC)  
=